Den 19-årige indrømmede i retten, at han havde begået røveri i november sidste år mod Fakta i Brovst og Q8 Servicestationen i Fjerritslev, samt forsøgt på røveri mod Dagli' Brugsen i Skovsgaard. Desuden indrømmede han også i alt 14 sager om indbrud. -Vi er bestemt tilfredse med dommen. Anklageren havde håbet på to et halvt år, siger forsvarer Johannes Funch til TV2/Nord. Ud over den Tommy Kvist fik tre kammerater også domme. De nægtede et hvert kendskab til røverierne og røveriforsøget, men retten tildelte to af mændene henholdsvis seks og fire måneder for medvirken til røveri og indbrud og den sidste 40 dage for indbruddene - Alle betingede domme. Tommy Kvist sidder nu varetægtsfængslet indtil afsoningen begynder.

Opsummering:
19-årige Tommy Kvist fra Brovst fik to års ubetinget fængsel for to røverier og 14 sager om indbrud i Brovst og omegn i Retten i Hjørring i dag. Han modtog dommen.